મેડિકલ કાઉન્સિલની મુદત વધશે કે નવુ મેડિકલ કમિશન આવશે તેની દ્વિધા -Navgujarat Samay '; } conText += '
મેડિકલ કાઉન્સિલની મુદત વધશે કે નવુ મેડિકલ કમિશન આવશે તેની દ્વિધા
Updated: Nov 25, 2017, 11:34PM IST
- મેડિકલ કાઉન્સિલ ઓફ ઇન્ડિયા (એમસીઆઇ)ની મુદત આગામી તા.૧૪મી ડિસેમ્બરે પુરી થઇ રહી છે. નવેસરથી એમસીઆઇની રચના કરવી કે પછી મેડિકલ કમીશન લાવવું તે અંગે હજુસુધી કોઇ સ્પષ્ટા થઇ નથી. આ સ્થિતિમાં એક વર્ષ પછી એમસીઆઇનુ અસ્તિત્વ રહેશે કે કેમ તે અંગે અનેક અટકળો ઉભી થઇ છે. જો કે, એમસીઆઇને એક વર્ષનું એક્સટેન્શન આપવામાં આવે તેવી પણ શકયતાં છે.
મેડિકલ કાઉન્સિલ ઓફ ઇન્ડિયાની ચાર વર્ષની મુદત પુરી થઇ રહી છે. નિયમ પ્રમાણે કાઉન્સિલના સ્થાને કેન્દ્ર સરકાર દ્વારા નવુ મેડિકલ કમીશન લાવવાની જાહેરાત કરી દીધી છે. પરંતુ કયારે લાવવામાં આવશે તે અંગે અનેક અટકળો ચાલી રહી છે. છેલ્લા કેટલાક વર્ષોમાં એમસીઆઇની કાર્યપધ્ધતિ અને કાર્યક્ષેત્રને લઇને ભારે વિવાદો ઉભા થયા હતા. એમસીઆઇમાં નિયુક્ત સભ્યો સામે પણ અનેક આક્ષેપો થયા હતા. મેડિકલ કોલેજોને મંજુરીથી લઇને પ્રવેશ માટે પણ મોટાપાયે ગેરરીતિઓ થતી હોવાની વિગતો બહાર આવી હતી. સૂત્રો કહે છે આ પ્રકારની સ્થિતિના કારણે કેન્દ્ર સરકાર દ્વારા મેડિકલ કાઉન્સિલના સ્થાને મેડિકલ કમીશનની રચના કરવાની જાહેરાત કરી હતી.
મેડિકલ કાઉન્સિલને વીખેરીને તેના સ્થાને કમીશનની રચના કરવામાં આવે તો હાલમાં ચાલતી ગેરરીતિઓ રોકી શકાય તેવા આશયથી આ જાહેરાત કરવામાં આવી હતી. સૂત્રો કહે છે કેન્દ્ર સરકાર જાહેરાત કર્યા બાદ હજુસુધી આ દિશામાં કોઇ નક્કર કાર્યવાહી થઇ નથી. આગામી તા.૧૪મી ડિસેમ્બરે મેડિકલ કાઉન્સિલ ઓફ ઇન્ડિયાની મુદત પુરી થઇ રહી છે. કાઉન્સિલની મુદત પુરી થાય તે પહેલા કમીશનની રચના કરી દેવામાં આવશે તેવુ માનવામાં આવતુ હતુ. પરંતુ હજુસુધી કમીશનની રચના અંગે કોઇ કાર્યવાહી થઇ નથી. બીજીબાજુ આ સ્થિતિમાં નવી કાઉન્સિલ અથવા તો કમીશનની રચના માટે અંદરખાને નામો મંગાવવાનું શરૂ કરાયુ હોવાની વિગતો પણ બહાર આવી રહી છે. મેડિકલના સૂત્રો કહે છે મેડિકલ કાઉન્સિલને વધુ એક વર્ષનું એક્સટેન્શન આપવામાં આવે તેવી પણ શકયતાં છે. ટૂંક સમયમાં આ અંગેની સત્તાવાર જાહેરાત કરવામાં આવે તેવી શકયતાં છે.